Leiligheten til Carina er stor, lys og ligger sentralt i den beste delen av Stockholm. Den er ren og har alt du trenger og litt til. Kjøkkenet er velutstyrt. Vi var fire voksne personer og vi synes vi hadde veldig god plass. Gaten er ganske stille og soverommene og balkongen vender inn mot en koselig bakgård som er helt stille.

I gangavstand fra leiligheten finnes Mariatorget, Gøtagatan, Hornsgatan og SoFo med mange små spesialbutikker, caféer, barer, restauranter og gallerier. Det er også gangavstand til Gamla Stan, men alt man får i Gamla Stan får man bedre og rimeligere på Söder. Det er kort vei til tunnelbanen som tar deg til hele Stockholm.

Vi kommer gjerne tilbake til Carina og Söder og anbefaler leiligheten både for voksne og barn.